 Rais wa Shirikisho la Soka Tanzania (TFF), Jamal Malinzi alitangaza uteuzi huo jana, ambayo mwenyekiti wake ni Ahmed Mgoyi na Katibu ni Mtendaji Mkuu wa Bodi ya Ligi (TPLB), Boniface Wambura na wajumbe wengine saba.Wajumbe mbali na Mhando ambaye pia ni Katibu Mkuu wa Chama cha Waandishi wa Habari za Michezo Tanzania (TASWA) ni Kennedy Mwaisabula, Idd Mshangama, Grace Hoka, Ibrahim Kaude, Baruan Muhuza na Peter Simon.Malinzi alibainisha majukumu ya kazi ya kamati hiyo kuwa ni kufuatilia mwenendo wa Ligi Kuu, kuishauri Bodi/ TFF namna ya kuboresha ligi hiyo na masoko.Majukumu mengine kwa mujibu wa bosi huyo wa TFF ni kushughulikia leseni za klabu, mipango ya maendeleo ya klabu, viwanja vya mazoezi, utoaji wa tuzo za ligi mbalimbali na kutengeneza vigezo vya washindi wa tuzo.